Adeegga bulshadu wuxuu ka shaqeeyaa sidii uu carruurta uga ilaalin lahaa–
–waxyaabaha iyaga waxyeelleeya.
Waxay taasu mararka qaarkood ka dhigan tahay–
–inuu ilmuhu u baahdo inuu meel ka baxsan qoyskiisa degganaado.
Badanaa qoysku iyo adeegga bulshadu heshiis ayay ku yihiin–
–markuu ilmuhu u baahan yahay inuu meel kale degganaado.
Markaa adeegga bulshadu wuxuu gaaraa go'aan waafaqsan sharci–
–la yiraahdo sharciga adeegga bulshada.
Balse mararka qaarkood qoysku sidaa ma qabo oo wuu diidaa–
–in ilmuhu meel kale degganaado.
Hadday xaaladdu adag tahay ilmuhuna badbaado u baahan yahay–
–waxaa loo baahan karayaa in la gaaro go'aan ah inuu ilmuhu kolley guuro.
Waxaa jira sharci gaar ah oo dhigaya in adeegga bulshadu uu badbaadiyo carruurta–
–hadday taas u baahan yihiin. Sharciga waxaa la yiraahdaa:
Sharciga xeerarka gaarka ah ee daryeelka dhallinyarada - waxaa loo yaqaan LVU.
Waa maxkamad tan go'aan gaaraysa–
marka adeegga bulshada iyo qoyska aysan heshiis ahayn.
Maxkamaddu way madaxbannaan tahay oo lama midaysna adeegga bulshada.
Qoysku wuxuu taageero ka helayaa sharciyaqaan.
Maxkamadda ayaana hawsha sharciyaqaanka u xilsaarta–
–taageeraduna waa mid qoyska bilaash u ah.
Markay maxkamadda la kulmayaan waxay qoysku fursad u leeyihiin inay sheegaan–
–sida ay xaaladda u arkayaan iyo waxa ay la tahay inuu ilmuhu u baahan yahay.
Dabadeed maxkamadda ayaa go'aaminaysa haddii ilmaha la rarayo.
Ilmuhu iyo waalidku way wada xiriiraan, xitaa markuu ilmuhu meel kale deggan yahay.
Balse mararka qaarkood xiriirka waa la xaddidaa, hadduu ilmaha waxyeellayn karo.
Adeegga bulshada ayaa mas'uul ka ah wanaagga ilmaha.
Xoghayaha bulshadu si joogto ah ayuu ilmaha ula kulmaa oo ula hadlaa.
Mararka qaarkood waxaa ilmaha u wanaagsan inuu halkiisa muddo dheer sii degganaado.
Mararka qaarkood ilmuhu guriga ayuu u guuri karaa xaaladaha hagaagay dartood.